Eesti Vabariigi 100. sünnipäeva puhul kutsub Koolitants koos ERR-i ja Eesti tantsuagentuuriga kõiki osalema tantsuväljakutses Eesti Tantsib. Väljakutse võttis vastu ka politsei- ja piirivalveameti Tammsaare teenindus koostöös Lääne-Harju politseijaoskonnaga.
Politsei- ja piirivalveameti Tammsaare teenindus koostöös Lääne-Harju politseijaoskonnaga annab teatepulga edasi Tallinna munitsipaalpolitsei ametile, kesklinna politseijaoskonnale ja Ida-Harju politseijaoskonnale.
Kui ka sina soovid Eesti Tantsib projektist osa võtta, pole vaja teha muud, kui viie võimaluse hulgast lemmik välja valida, selgeks õppida ning üles filmida. Vaata lähemalt err.ee/eestitantsib ning tee EV100 sünnipäevaks üks tantsuline kingitus!
Toimetaja: Rutt Ernits